ગઇ કાલે વિદ્યાર્થિનીઓ સ્કૂલથી છૂટે તે પહેલાં વાલીઓ સ્કૂલ પર પહોંચી ગયા હતા અને બે કિશોરની વોચમાં હતા. સ્કૂલ છૂટી ત્યાં સુધીમાં બંને કિશોર સ્કૂલ પર આવી ગયા હતા અને વિદ્યાર્થિનીઓને પીછો કરવાનું શરૂ કર્યું હતું. દરમિયાનમાં વાલીઓએ તેમને રંગે હાથ પકડીને જાહેરમાં ફટકારવાનું શરૂ કર્યુ હતું અને પોલીસને બોલાવી હતી. પોલીસ પહોંચે તે દરમિયાન બે કિશોર પૈકી એક કિશોર ઘટના સ્થળેથી ફરાર થઇ ગયા હતો. રામોલ પોલીસે બે કિશોર વિરુદ્ધમાં પોક્સો એક્ટ હેઠળ ફરિયાદ દાખલ કરીને તપાસ શરૂ કરી છે.